Diari Oficial de la Generalitat Valenciana


Sumari del DOGV 9473, del 18-11-2022 (2022/10080)

Extracte de la Resolució de 15 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen els premis per a la promoció de l'excel·lència acadèmica destinats a les persones que hagen conclòs, durant els cursos 2019-2020 i 2020-2021, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9473

Data del DOGV
:   18-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10221


Data del document
:   15-11-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * distinció honorífica

Extracte de la Resolució de 15 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen els premis per a la promoció de l'excel·lència acadèmica destinats a les persones que hagen conclòs, durant els cursos 2019-2020 i 2020-2021, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l'Institut Superior d'Ensenyaments Artístics de la Comunitat Valenciana. [2022/10191]  
  
  
BDNS (identif.): 659174.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/659174  
  
Primer. Persones beneficiàries  
Podran ser persones beneficiàries dels premis per a l'excel·lència acadèmica aquells estudiants compresos en els apartats següents:  
  
a) L'estudiantat que haja finalitzat els seus estudis de grau en les universitats públiques de la Comunitat Valenciana i en els seus centres públics adscrits en el curs o cursos acadèmics establits en aquesta convocatòria.  
b) L'estudiantat que haja finalitzat els seus estudis de grau en ensenyaments artístics superiors en els centres adscrits al ISEACV en el curs o cursos acadèmics establits en aquesta convocatòria.  
  
Segon. Objecte  
1. Els premis consistiran en una dotació econòmica assignada de conformitat amb el procediment previst en la base sisena de l'Ordre 12/2022 de 24 d'agost, entre les persones que acrediten els millors expedients acadèmics d'entre les titulacions oficials de grau impartides per cadascuna de les universitats públiques, i en cadascuna de les titulacions impartides en cada centre, en les cinc modalitats d'ensenyaments artístics superiors: Art Dramàtic, Arts Plàstiques (ceràmica), Dansa, Disseny i Música.  
2. Així mateix, s'expedirà un diploma acreditatiu de l'excel·lència acadèmica.  
3. L'import del premi tindrà una quantia individualitzada de 3.000 euros.  
  
Tercer. Bases reguladores  
Ordre 12/2022, de 24 d'agost, de la Conselleria d'Innovació, Universitats, Ciència i Societat Digital, per la qual s'estableixen les bases reguladores per a la concessió dels premis d'excel·lència acadèmica d'estudis de grau. (DOGV 9421, 06.09.2022).  
El text complet d'aquesta ordre es troba disponible en la següent adreça web:  
https://innova.gva.es/va/web/universidad/premis-excel-lencia-academica  
  
Quart. Quantia  
Es destina un import global màxim d'1.676.000,00 euros per a la concessió d¿aquests premis.  
L'import del premi tindrà una quantia individualitzada de 3.000 euros.  
  
Cinqué. Termini de presentació de sol·licituds  
El termini de presentació de les propostes de beneficiaris, per part de les universitats públiques de la Comunitat Valenciana i el ISEACV, serà de quinze dies a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
Alacant, 15 de novembre de 2022.- La consellera d'Innovació, Universitats, Ciència i Societat Digital: Josefina Bueno Alonso.